cyanic-selkie/wikianc huggingface dataset:
Gereja
Angowuloa Niha Samati
Gereja Lutheran: Gereja Lutheran no angowuloa fefu ngawalö Gereja si tumbu moroi ba tradisi Lutheran nibörötaigö Martin Luther. Börö me tenga ha sambua Gereja ia börö da'ö lö göi sambua högönia. Si so khönia rafe ndra sondrönia'ö fefu ngawalö Gereja no mege nifotöi Federasi Lutheran si sagörö ulidanö ma LWF (The Lutheran World Federation). Ba Indonesia Gereja si tefaböbö ba LWF ya'ia da'ö Gereja BNKP, Gereja AMIN awö Gereja ONKP si so ba Danö Niha, Gereja HKBP (Batak), GKPI, btn.
Gereja Anglikan: Gereja Anglikan no Gereja si tumbu ba Inggris, me ifabali Gereja Inggris moroi ba Gerja Katolik razo Henry VIII me 1534. Ifalua da'ö razo Henry börö me lö itehegö khönia Paus Klemens VII fabali ia moroi khö ndrongania Catherine of Aragon. Högö Gereja Anglikan no razo Inggris, heŵa'ae sondrönia'ö sindruhu no Uskup Agung Canterbury. So 85 juta niha Anglikan ba zi sagörö ulidanö, töra-töra ba fefu negara heza mamatörö Inggris ba zi lalö.
Tuhemberua
Föfö döi mbanua:
Töi kecamatan:
Tetehösi, Sirombu
Tetehösi no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2016.
Orahili
Orahili no töi mbanua ba Danö Niha:
Kecamatan Onohazumba
Kecamatan Onohazumba ya'ia da'ö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.22. So khönia 10 desa.
Orahili
Föfö döi mbanua:
Kecamatan Tuhemberua
Kecamatan Tuhemberua no sambua kecamatan ba Kabupaten Nias Utara, Provinsi Sumatra Utara. So khönia 8 desa. Kodenia ba wamatörö Indonesia 12.24.03. So khönia 8 desa.
Onozitolidulu
Onozitolidulu no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2033.
Osali nadu
Osali nadu ma zui osali zato no sambua nahia orahua ndra salaŵa mbanua Ndraono Niha me föna. Lafazökhi ia moroi ba gara ba so khönia zimane ni'omeza awö ni'odadaoma.
Tungö
Tungö no töi zauri si no fondrege wa'ide-idenia, irege lö oroma ia ba hörö. Na tafaedogö wa'anau dungö ba gutu si so yaŵa ba mbu niha duma-dumania (fa'anau gutu ambö töra 2 mm), ba ba wa'anau ero sambua gutu tola tefa'oli 2 juta dungö simane virus korona!
Ena'ö tola oroma dungö moguna nifotöi mikroskop. Na ha tola i'ebua hurufo side-ide sambua sörömi hörö ni'oguna'ö ba wombaso, tola i'ebua'ö dungö side-ide mikroskop, irege oroma ia khöda.
Ngawalö dungö
So öfa ngawua ngawalö dungö:
Salua na möi dungö virus bakha ba mboto
Sakali möi dungö simane virus bakha ba mbotoda, mango'oya ira. Si to'ölönia so zohalöŵö bakha ba mbotoda si hulö folisi sabölö moroi ba virus, irege virus andrö lö dagenia ba wamofökhö ya'ita. Ba hiza itaria abölö virus moroi ba folisi mbotoda. Duma-dumania virus korona. Na abölö ia moroi ba wolisi mboto, ba ibörötaigö wamakiko lala hanu-hanu niha. Ba na itugu abölö-bölö wa'atekiko lala hanu-hanu andrö ba tola mate niha.
Lala wangila hadia dungö samofökhö
Na mofökhö niha simane fogikhi, fökhö guli, mu'uta ba diare tola la'alui ira doto hadia dungö samobörö ya'ia. Lahalö ma'ifu ndro, idanö giö ma zui ilo ba lafaigi faoma mikroskop hadia dungö si so bakha.
Lala ena'ö böi mofökhö börö dungö
Börö me lö oroma ira ba hörö asese lö ta'ila wa no so dungö ba dangada. Ba sakali tababaya mbawada möi dungö bakha ba mbotoda, mango'oya ira ba tobali mofökhö ita.
Börö da'ö moguna asese wanasai tanga. Baero da'ö böi waya-waya mbawa ma zui ndreŵa ba fökhö guli tanö bö'ö. Böi fetugö ndreŵa, mbere-bere ma faosa, börö tungö si so bakha ba nana tola möi ba duturu ba afuriatania dania ba mbawa. Da'ö lala ena'ö mofökhö ita.
Fa'ebua sambua dungö
Andrö wa ta'ila höröda ira. Tungö virus korona nifotöi Covid-19 ha 400 nanometer wa'anau. Eluahania tola tafa'oli 12 juta virus andre ba wa'anau za'a duturu sebua!
Baruzö
Baruzö no töi mbanua ba Danö Niha:
Kecamatan Onolalu
Kecamatan Onolalu no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.33. So khönia 10 desa.
Kambodia
Kambodia ya'ia da'ö no sambua negara si so ba Asia Tenggara. Ibukotania Phnom Penh ba sowanua khönia lafotöi niha Khmer sangoguna'ö Li Khmer.
Ononazara
Ononazara no sambua desa ba Kecamatan Tugala'oyo, Kabupaten Nias Utara. Kodenia ba wamatörö Indonesia 12.24.08.2004.
Turia Sisökhi
Turia Sisökhi ma ba Li Indonesia Injil no owuloua öfa mbuku siföföna ba Gamabu'ula Li Sibohou Sura Ni'amoni'ö. Si öfa sura andro ya'ia da'ö Mataio, Mareko, Luka, Yohane. Mamati ndra niha Keriso wa si öfa zura andre no mo'amakhoita wa'öwa'ö fa'auri Yesu ba famahao nia ba gulidanö.
La'aya
La'aya no sambua desa ba Kecamatan Tuhemberua, Kabupaten Nias Utara. Kodenia ba wamatörö Indonesia 12.24.03.2003.
Gunungtua, Tugala'oyo
Gunungtua ya'ia da'ö no sambua desa ba Kecamatan Tugala'oyo, Kabupaten Nias Utara. Kodenia ba wamatörö Indonesia 12.24.08.2006.
Pertamini
Baero SPBU, so göi Pertamini ba wanolo ono mbanua saröu moroi ba naha wofo'ösi fanikha ma galo wanikha. Pertamini, ya'ia da'ö sambua drum ba so khönia katrol nifuta nifakhai ba selang ba wo fangele fanikha moroi ba drum da'ö ba wamo'ösi fanikha hondra ba tanö bö'ö nia, da'a no sambua fanolo ba nono mbanua saetu fanikha ba dalu lala. Sangahaogö pertamini andre ba tenga göi asala ihaogö manö, so khönia zura izi moroi ba zamatörö fondrege zangalahi, he ha safoto sura moroi khö gafalo desa.
Papua Nugini
Papua Nugini no sambua negara si so ba hulo Papua. Si matonga hulo Papua tanö ba gaekhula faböbö khö Indonesia, si matongania tanö ba gatumbukha no föfö khö negara Papua Nugini. Ibu kotania Port Moresby. So ngaotu soi ba negara andre, ba oi lakaoni ira fefu niha Papua. Ngaotu töra göi Li ni'oguna'öra bahiza li resmi ha Li Inggris, Tok Pisin, awö Hiri Motu.
Keude Bakongan
Keude Bakongan no sambua mbanua ba Kecamatan Bakongan, Kabupaten Aceh Selatan. Kodenia ba wamatörö Indonesia 11.01.01.2001.
Karate
Karate ya'ia da'ö sambua döi wakake soguna sibai ba wanura sura, sabölö oya karate safusi, karate nga'örö moroi ba mbuku, meföna naha wanura so zitehaogö moroi ba guli geu, iada'e karate.
Baruzö, Sogae'adu
Baruzö no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2007.
Alo'oa
Alo'oa no sambua desa ba Kecamatan Tuhemberua, Kabupaten Nias Utara. Kodenia ba wamatörö Indonesia 12.24.03.2004.
Harefa, Tugala'oyo
Harefa no sambua desa ba Kecamatan Tugala'oyo, Kabupaten Nias Utara. Kodenia ba wamatörö Indonesia 12.24.08.2008.
Kecamatan Pulau-Pulau Batu Barat
Kecamatan Pulau-Pulau Batu Barat no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.29.
Afulu
Afulu no töi desa ba Danö Niha:
ba töi sambua kecamatan:
__DISAMBIG__
Maliŵa'a
Maliŵa'a ya'ia da'ö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2024.
Onowaembo, Gunungsitoli Idanoi
Onowaembo ya'ia da'ö no sambua mbanua ba Kecamatan Gunungsitoli Idanoi, Kota Gunungsitoli. Kodenia ba wamatörö Indonesia 12.78.04.2023.
Tulumbaho
Tulumbaho no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2008.
Afulu, Afulu
Afulu ya'ia da'ö no sambua desa ba Kecamatan Afulu, Kabupaten Nias Utara. Kodenia ba wamatörö Indonesia 12.24.09.2001.
Tuo
Tuo no sambua nibadu si so bakha alkohol nihalö moroi ba hakhi mbua nohi ma hakhi mbua nakhe. So dombua ngawalö ia, tuo mbanua ba tuo nifarö. Tuo mbanua ya'ia da'ö duo sawena muhalö moroi ba nakhe, si lö nasa mufarö. Mo'amböta mbosi wa'oya alkohol khönia. Bahiza na no lafarö ia bosi wa'oya alkohol khönia tobali alaŵa sibai (arakhagö 100%) ba lafotöi ia tuo nifarö.
Fanaba Tuo
Lala nitörö ba wanöndra tuo mbanua abua ma'ifu. Si föföna sibai ba lafaigi nohi ma akhe si tola mutaba. Na no tesöndra, ba labörötaigö lahaogö hogu nohi ma hogu nakhe andrö. Na no tehaogö ba lafaheu hakhi mbua sedöna lataba.
Ba ginötö wamaheu hakhi andrö, so gamonita si tebai musawö, ya'ia da'ö tebai mutötöi zagabe'e ba tebai falele. Aefa wamaheu ba labaloi ua ha'uga bongi awena latandraigö wanaba. Ba wanandraigö wanaba, lö nasa labe'e mbu'u, ya'ia da'ö lewuö sesolo maifu mato dua ma tölu bu'u naha wangowuloi duo. Lafaigi ua na mo'ösi, eluahania oya mangele ŵenia. Ba latehegö mangele mato dua hari. Na no sökhi sa'ae wangelenia, awena labörögö lahalö nösi.
Fanaba ya'ia mufalua tanö owi, lo'ohe mato fulu mbu'u. Ba manöi yaŵa zanaba tuo ba itaba mato tölu fanaba, aefa da'ö ba i'a'aro'ö mbu'u faoma felu-felu nikhaigö ba hakhi nohi. Aefa wamelu ba labe'e ba gamaudu mbawa mbu'u mbulu go'o si tola möi ba wanafi tuo sangele ba mbu'u awö ba womba'agö ena'ö böi bakha ba mbu'u mbayakomo. Mahemolunia lahalö duo si no afönu ba mbu'u, ba lafuli lataba zui hakhi ba la'a'aro'ö mbu'u ba wangowuloi tuo si bohou.
Fakake Ni'oguna'ö
So ha'uga wakake soguna ba wanaba tuo. Si oföna ua ba moguna nora na ohi andrö lö mubosi. Bahiza arakhagö fefu nohi ba Danö Niha no mubosi. Aefa da'ö moguna lafili lewuö satua tobali bu'u ena'ö aro ia. Baero da'ö moguna wamölö, sambua rosö nifaböbözi'ö khö tuka ziambu, nisöfu sabe'e sibai. Na tola itaba mbu ibe'e, awena lawa'ö atarö ia. Famölö ma rosö zanaba tuo lö zi lö tola lö'ö lafosaembu.
Laru
Raso duo mbanua, he nihalö moroi ba hakhi nakhe ba he göi nihalö moroi ba hakhi nohi, no ami gulo, afusi la'a-la'ania hulö nidanö susu ma zui otu-otu wakhe. Bahiza si to'ölönia lö omasi niha samadu tuo na ami gulo duo nibadura. Andrö wa moguna labe'e bakha laru. Laru andre, nihalö moroi ba geu sabe'e. Lahalö gulinia, lo'oköli'ö, awena latunu, sagofa, ba labe'e bakha ba mbu'u. Da'a lala wanaba tuo ba Danö Niha.
Tuo Nifarö
Tuo nifarö no tuo nifarö moroi ba duo mbanua. Moroi ba zi mato 20 liter duo mbanua tola tesöndra 4-5 boto-boto duo nifarö.
Si to'ölönia boto-boto si oföna faoma boto-boto nomoro dua no alaŵa sibai mbosi alkohol khönia irege tola akhozi hulö spiritus. Tenga nisofu sa'ae hewisa wa'atarö huania.
Börö wa'alaŵa alkohol khönia, tuo nifarö andrö asese möi famawukha zamadu ya'ia na töra zu'a-su'a wamadu ya'ia. Heha ma'ifu labadu ba tola mabu niha. Itaria göi möi börö wa'udusa ma fasalisi ba lafo naha wamadu tuo. Börö da'ö la'odödögö ira folisi ba wame'e fa'aboto ba dödö ba niha mbanua lua-lua na oya labadu duo nifarö andrö.
Gowi
Heŵa'ae hulö sinanö Nono Niha gowi andrö, sindruhunia gowi si so ba khöda ma'ökhö no ni'ohe moroi ba nahia bö'ö. Me föna gowi ha tesöndra ba Amerika Latina. Ba hiza me latörö niha Eropa danö Amerika Latina lahalö danömö gowi andrö ba la'ohe ba khöra. Me irugi Eropa, gowi andrö tobali tehöngö ba tobali ö ni'omasi'ö niha sato irugi ma'ökhö. Me möi niha Eropa ba Filipina lafaogö khöra wolohe danömö gowi. Lö ta'ila sibai hewisa waö-waönia moroi ba da'ö ba muzawili ia ba zi sagörö danö Asia irugi ba Danö Niha.
Ngawalö gowi
Oya sibai ngawalö gowi, so zafusi, sa'usö, soyo ba tanöbö'önia. Ba hiza sasese tasöndra ba Danö Niha ba ha gowi safusi ba gowi soroyo-royo. Baero da'ö so nasa zifakhili-khili ba gowi andrö si tola tafotöi gowi balanda ma kentang ba li Indonesia ba potato ba li Inggris. Börö da'ö ba li Inggris döi gowi andrö gowi sami (sweet potato). Ba hiza sindruhunia sinanö gowi no fabö'ö moroi ba gowi balanda.
Da'a ngawalö döi gowi si tumbu ba Danö Niha:
Guna gowi ba mboto
Si mane si muŵa'ö yaŵa moguna sibai wemanga gowi börö me da'ö zabölö tesöndra ba Danö Niha. Faigi ba da'a tou oi ngawalö zoguna ba mboto si so ba ngawalö gö sasese tesöndra ba Danö Niha.
Moroi ba wama'oli andrö oroma khöda wa si lö tola lö'ö mu'oya'ö ngawalö gö ena'ö tola obönö ba mboto ngawalö zoguna. Mo'amböta oi ira ba mboto na ha awai fakhe ba indomie ni'a. Moguna mu'a rigi me oya protein khönia ba gowi me oya khönia Vitamin A, Vitamin C faoma fiber. Simanö göi rigi me oya khönia protein ba zat besi ba gowirio me oya khönia Vitamin C faoma Vitamin A. Ba lö moguna tatötöi wakhe me no tobali ö si ero ma'ökhö ia ba me no oya khönia protein ba fiber.
Gowi ba bosi niha
Me föna gowi andrö no boto gö, si lö'ö-lö'önia fatua lö na sa fagölö mananö fakhe niha ba ginötö wamatörö Suharto ba nifotöi repelita. Ba ginötö da'ö manga gowi niha ero ma'ökhö ba manga fakhe ira ha sasakali ma'ökhö. Heŵa'ae simanö mu'a gowi ua fatua lö mu'a wakhe, börö me mo'ambö-amböta wakhe ma böra ba ginötö andrö.
Me itugu mobönö wakhe ba gotalua Nono Niha itugu alö göi mbosi-bosi gowi ba dödö niha. Moroi na tobali boto gö hulö na aila niha iada'a ba Danö Niha wangoroma'ö gowi na manga ira. Da'ö wa laŵa'ö ba Danö Niha "Ha gowi-gowi göda wö, la'o!".
Ba hiza si mane si no teŵa'ö yaŵa moguna sibai wemanga gowi andrö baero wakhe, töra-töra börö me mo'amböta wemanga rigi ba gowirio (faigi nösi fiber ba wama'oli yaŵa).
Gowi ba zura wamahaö me föna
Gowi doeho gõ niha soja ba danõ Niha.
Ba boeloe gowi zi a'a gõ mbawi ba niha.
Oja sibai ngawalõ gowi ba danõ.
So gowi zeke, ba so gowi ate.
So gowi adoelo, ba so gowi ale.
So gowi asio, ba so gowi bala.
So gowi beloe, ba so gowi doeria.
So gowi eoe, ba so gowi hawoe.
So gowi kara, ba so gowi laidõ
So gowi ma'oefa, ba so gowi no'o'oe.
So gowi meziŵa, ba so gõwi toemba.
So gowi si fagaitõ, ba so gowi sojo.
So gowi soloŵõ, ba so gowi toegala,
ba so gowi tõlagasa ba niha.
Ba so na gowi rio ba gowi farasi ba danõda gõi.
Gowi balandra, ba lõ bõrõ molaoe ba danõ Niha.
Moroi si jefo lafa'ohe'õ da'õ
Gowi ba Danö Niha
Gowi andre, ö sami, na me föna lö famalala wangahaogö ya'ia, gowi larino ia ba nidanö, ba aefa da'ö tola la'a. Idugu tedou ginötö ba tedou wangi'ila niha, irege no so zangoguna'ö gowi andre sitobali famaruka ba kue. Ba Danö Niha, fonaha gowi, tenga sitobali fangalui, ha fobönökhi soguna ba zi sambua ngambatö ba gö gurifö khöra. Gowi andrö, na la odödögö wananö ba nahia sebolo, tola möi fangalui niha ba monönö zinöndra niha sohalöŵögöi ya'ia. Ba no oya zangodödögö wananö gowi andre, simane gowi so bowo doru (ungu) hewa'ae ha ba mbanua, ba no tola tobali aya-aya ba gangowuloa ndra ina-ina, no lahaogö wamalala gö, simane ; stik ubi ungu. Da'a zimöi fondrönia'ö dödö ndra inada si so ba mbanua bö'ö misa,fa'aterou dödö ba wamalua ya'ia ba tola möi famohi'a dödö.
Fino, Tuhemberua
Fino no sambua desa ba Kecamatan Tuhemberua, Kabupaten Nias Utara. Kodenia ba wamatörö Indonesia 12.24.03.2008.
CH130 Hercules
Hikaya CH 130 Hercules
Simane göfa sihombo tanöbö'ö, CH 130 Hercules so göi waö-waö hewisa wa irege ofeta la'oguna'ö ofeta ma'ökhö. CH 130 Hercules tumbu moroi ba lala wohalöŵö göfa sihombo sotöi YC 130 me dua wulu a tölu mbaŵa si ŵalu sara ngahönö a siŵa ngaotu a lima wulu a öfa (23 Agustus 1954). Molo'ö si no terongo ba tesura ba hikaya, wa Indonesia sambua Negara sangoguna'ö si'oföna si'ai baero Amerika, ya'ia da'ö C 130 B, ba hiza me ofeta ba Indonesia, ba omasi sibai ndra saradadu sozago talumbanua (TNI AU - AURI), hiza no sambua sinolo ba lala wozago talumbanua Indonesia. Ba köfa sihombo da'a no oya sa'ae ba Indonesia.
Solohe Hercules Si'oföna ba TNI AU
Si no tesura ba hikaya wa niha samohombo köfa C-130B Hercules ba Indonesia ya'ia da'ö; Mayor Udara Penerbang S Tjokroadiredjo, Letnan Muda Udara II A Cargua, Sersan Mayor Udara S Wijono, faoma Kapten Udara Navigator The Hing Ho. Aefa da'ö so nasa ndra tanöbö'ö ya'ia da'ö; Sersan Mayor Udara M Smith, Kapten Udara Penerbang Pribadi, Letnan Muda Udara II Alex Telelepta, Sersan Mayor Udara Ali Nursjamsu, Letnan Muda Udara I Basjir, Letnan Muda Udara I Sukarno, Letnan Muda Udara I Arifin Sarodja, faoma Kapten Muda Udara Sasmito Notokusumo. Si no alua tanöbö'ö, ya'ia fohombo göfa Hercules fondrege wa'aröu, nifalua ndra amada moroi ba TNI AURI, irugi 13.000 mil, ba da'a göi si'oföna sibai alua ba zisagörö uli danö, sara köfa sihombo Hercules, fefu niha moroi ba Indonesia. Da'a zi no tobali fangamuhua döi zohalöŵö ba wozago talu mbanua.
Hercules Möi ba Danö Niha
Köfa Hercules, oya wa'atohudenia moroi ba göfa tanöbö'ö, simane fe'amöi toi ba naha wolombasenia. Na köfa sihombo sito'ölö ma tamane köfa sihombo solohe niha, tebai möi ia tou na tenga ba bandara. Hiza Hercules andre, lö ifili hezo gamaudu möi ia tou, so danölafa ma'ifu ba tola möi ia tou bada'ö. Ba wolohe, soguna sabua, simane folohe moto, genset listrik, tola i'ohe ia Hercules. Simanö me ambö mohaga listrik ba Danö Niha, ba Hercules zimöi ba wamasao moroi ba Jakarta ofeta ba Danö Niha. Mangandrö saohagölö dödö niha ba da'ö, me na labaloi göfa tanöbö'ö ara ma'ifu.
Köfa Sabölö
Simane töi nia, na ba hikaya wa töi Hercules, sambua döi niha sabölö. Köfa Hercules andre no sa'ae la'ila ira saradadu moroi ba mbanua gofu hezo moroi sa, me lahaogö ia, ba wana'u ngawalö noro. Hulö da'a sambua hudenia moroi ba göfa tanöbö'ö. Köfa da'a no oya wanolonia ba ngawalö halöŵö ndra amada saradadu sozago talumbanua (TNI AU) ba wamasao tolo-tolo ba tanöbö'önia. Simane si no ifa'ema sambua fuka gu'ö Lockheedmartin.com, ngawalö göfa Hercules andre, fetaro numero da'a : C-130 si no lahaogö: Agustus  1954 : Sohombo siföföna ba Burbank, California (Penerbangan Perdana YC-130A di Burbank, California), Desember 1956: C-130A  no lahaogö dua ngaotu a feledölu rozi (213 Unit) ba no lebe'e ba niha sowöli, November 1958 :C-130B no lahaogö dua ngaotu a tölu ngafulu rozi (230 Unit) ba no lebe'e ba niha sowöli, Juni 1961:C-130E no lahaogö öfa ngaotu a siŵa wulu a sara (491 Unit) ba no lebe'e ba niha sowöli, Februari 1965 : L-100 (versi sipil) nolatema wanehegö moroi ba FAA (menerima persetujuan badan FAA ) otu a felelima rozi no labe'e khö zowöli (115  buah L-100 diserahkan ke pemesan, termasuk versi extended  body), Maret 1965 : C-130H no lahaogö saribu a dua ngaotu a dua rozi ba no lebe'e khö zowöli ( total 1,202  buah C-130H diserahkan ke pemesan), Oktober 1968 : L-100-20 no lafazökhi, Desember 1970 : L-100-30 no lafazökhi, September 1980:C-130H-30 no lafazökhi, April 1996 : nifohombo si'oföna sibai C-130J va Georgia (Penerbangan perdana C-130J Super Hercules di Marietta, Georgia), Juni 1998 : C-130J  nolahaogö töra ambö so ba zi tölu ngaotu rozi, ba no labe'e khö zo wöli (300+  buah diserahkan ke pemesan).
Korea Selatan
Korea Selatan no sambua negara ba Asia Timur. Ibu kotania Seoul.
Kabu Gedena
Böröta Danö
Na lafaigi hewisa nifa'ema daromali Lowalangi ma sura ni'amoni'ö niha keriso, wa siföföna lamane kabu faradaiso, eluahania böröta mbanua si yaŵa awö danö. Ba Gedena ba da'ö ifazökhi niha Yehowa moroi badanö, böröta danö, tanö ba mbenua. Moroi badanga Yehowa ihaogö niha si'oföna, sia'a moroi ba zaliŵa-liŵa moroi badanö. Ba iwuwusi ba dögi nikhunia hanu-hanu fangorifi, ba hiza niha nifazökhiNia andrö tobali sonoso, monoso, auri niha. Ibe'e döi Adamo.
Famazökhi Fefu Zaliŵa-liŵa
Ba Gedena ba nifazökhi Yehowa, Lowalangi, tanö ba ga tumbukha luo, ba ifa'aso ba da'ö niha andrö, nifazökhiNia. Ba ifatumbu'ö ba danö Yehowa, Lowalangi, fefu ngawalö geu, si sökhi ba wamaigi, ba si sökhi ö mbuania, awö geu fangorifi, ba dalu kabu, awö geu famotokhi ba dödö si sökhi ba si lö sökhi.
Töi Nidanö Sangele ba Gedena
Meno so kabu ba i'ila wa'asökhi fefu niwöwöi dangania Yehowa, ba i'a'asogö nuo nidanö sangele ba kabu andrö. Idanö si otarai Gedena ba wamo'idanö kabu, ba ba da'ö fabali ia, ba tobali öfa rozi nidanö sebua, nibe'e töi : Fisona (Fison) ba Gihona (Gihon) ba Hindreke (Tigris) ba Farati (Efrat). Ba ihalö niha no mege Yehowa, Lowalangi, ifa'aso ba kabu Edena andrö, ba wohalöŵö ba da'ö, ba wondrorogö kabu. Ba ibe'e goroisa Yehowa, Lowalangi, ba niha, imane: "Ö'ā mbua geu ba kabu, fefu, ba böi a mbua geu famotokhi ba dödö si sökhi ba si lö sökhi, na luo ö 'a mbuania, ba lö fulitö mate ndra'ugö". Ba ifaigi halöŵö dangaNia andrö no sökhi sibai, ba imane Yehowa Lowalangi : Lö sökhi, na ha samösa niha, da'ufazökhi khönia nawö, si fakhili-khili khönia. Meno ifazökhi Yehowa, Lowalangi, fefu ngawalö zaliŵa-liŵa ba danö ba fefu ngawalö wofo ba dalu mbanua, ba i'ohe ira ba niha, ena'ö ifaigi, hadia ibe'e töira. Ba ifotöi niha andrö ma Adamo, fefu gurifö niha ba fefu wofo ba dalu mbanua ba fefu zaliŵa-liŵa ba danö. Ba lö isöndra khönia nawö, si fakhili-khili khönia. Ba ifeförö Gadamo andrö Yehowa, Lowalangi, femörö sabölö sibai, ba meno mörö ia, ba ihalö döla nosunia, zara, Yehowa, Lowalangi, ba iduhö nagole nahania. Ba ibali'ö ira alawe döla nosu andrö, nihalönia ba niha, Yehowa , Lowalangi, ba i'ohe ba niha nomege. Ba imane niha ma Adamo : Töla föfö dölagu da'ö ba nagole föfö nagolegu; labe'e töinia ndra alawe, me no ba ndra matua tehalö ia. Andrö iröi namania, awö ninania, niha, ba ngambatönia ba molemba ia. Ba lö nukha niha, ba lö 'ö göi nukha ngambatönia, ba melua da'ö lö fa'aila khöra fatua lö akhu ira ba horö.
Goto Royo
Goto royo, ma halöŵö nifalului zato, na ba li Indonesia ia lamane : gotong royong. Goto royo andre sambua khala-khala wahasara dödö sino moŵa'a ma fao ba wa'auri dozi nono niha. Fahasara dödö, no tobali fangorudugö fa'abölö hewisa ba wamalua ma ba wombambaya halöŵö sabua. I'otarai meföna ofeta ma'ökhö goto royo andre lötaya ba wa'auri nono niha. Na lafaigi moroi ba wetaro ba wa'auri ono mbanua Indonesia, goto royo fama'ema ma famalua ngawua si tölu moroi ba Pancasila, ya'ia : Fahasara dödö Indonesia. Ono niha no sambua angowuloa niha same'e ba dödöra ngawua-ngawua Pancasila, ba no tobali duma-duma sisökhi ba gotalua wa banuasa.
Ba wetaro ba Indonesia, Pancasila no sambua dane-dane ba wa'auri ba zifariawö khö dalifusö ba zi sagörö Indonesia. Pancasila fangorudu dozi niha gofu hezo manö moroi khöra ba danö Indonesia, lö lafaigi hadia agamo nia, lö lafaigi he zo mbanua nia, lö lafaigi hadia gangolifa wehede nia, ha sambua ita, Indonesia. Ba wa'auri si'ero ma'ökhö ba goto royo, no sambua gohe-gohe sitobai dane-dane ba wangorudugö sifabö'ö, ba wangowuloi sozawili. Ba goto royo no tobali fauri ba zi'ero ma'ökhö.
Goto royo, tenga ha tefalua ba gotalua nono mbanua. Goto royo andre, ba möi fangorudugö nono mbanua faoma yaira sino ifatenge famareta ba wahasara dödö ba wamalua goto royo ba mbanua. Simane. Fangahaogö lala sebua ba mbanua, ira saradadu ni fatenge wamareta fa'ohe tanga khö niha mbanua, lalau goto royo ba wangahaogö banua.
Fahasara Dödö
Meföna ba danö niha ba no labe'e duma-duma sisökhi ira satua khö ndraonora ba wamalua fahasa dödö ma goto royo ba ngawalö lala halöŵö. He me inötö wasuwöta, ba he ba wa'auri si'ero ma'ökhö no sifalulu manö ira. Fahasara dödö sino lafalua, ya'ia da'ö simane ba wangahaogö omo sebua, omo hada. Fefu nösi nomo, ba sifatalifusö oi manga'i bagia ba wanolo ena'ö omo sebua andrö alio mosindro. Tenga ha bawamasindro omo no lafalua wahasara dödö ira ono niha, goto royo alua göi ba mbalö halöŵö ba danö simane folaza, fonowi ba tanö bö'önia. Ba hiza no moŵa'a ba wa'auri, he namöi ba danö saröu ba tenga nituwuni me tola fagogohe tanga ba niha zitenga moroi ba danö niha.
Zulö-zulö
Ba danö niha, ba no ara so ba gotalua nono mbanua, hadia nifotöi angowuloa ma fahasara dödö. Angowuloa ya'ia ba wetaro, si sambua mo'ama, si samado, si sara ewali, si sambua öri ba tanö bö'ö nia. Lala wa'owulo, ya'ia da'ö lahaogö khöra zulö-zulö. Ba zulö-zulö nifaluara, sito'ölönia, latatugöi hewisa lala wahasara dödö, simane hauga ma ha wa'ebua wamo'ösi zulö-zulöra, ba ero migu, ero waŵa, me ero hauga waŵa, fefu la'ohe ba wamatunö hezo dania zihasara dödö fefu zifao ba zulö-zulö.
Lauru I
Lauru I ya'ia da'ö no sambua desa ba Kecamatan Afulu, Kabupaten Nias Utara. Kodenia ba wamatörö Indonesia 12.24.09.2003.
Goto Royo
Fa'owulo ero inötö
Baero zulö-zulö ba no sa'ae ta'ila wa ba danö niha fahasara dödö andre no tobali lumö sebua ba gotalua nono mbanua, Fa'owulo ero inötö, lala wamahatö fangera-ngera dozi zifao ba gangorahua.
Fatolosa
Goto royo lö fagölö ira fatolosa. Ba goto royo nifalua ba wa'ato niha, lö dozi oi samalua fatolosa. Fatolosa alua ba gotalua niha sifagölö lala wa'auri. Goto royo lö ifaigi lala wa'auri zisamösa niha, fokonia fefu ngawalö soguna ba niha sato lafalua fao fa'asökhi dödö, simane mböröta me inötö ilau siheu ba dulu danö ba danö niha, fefu fa'ohe tanga ba wa mazaŵa noro nono niha meluo da'ö. Fefu niha molau sisökhi banawö. Dolo tolo nifalua ra ba no mangaohasi noro nono niha. Ba hiza, fefu zino lafalua faoma goto royo, moguna nono mbanua, ba wondrogö ena'ö anau gölö ba lö möi zaya-zaya gölö.
Falulu Fohalöŵö
Ba danö niha, no moŵa'a ba dödö nono niha nifotöi falulusa fohalöŵö. Falulusa fohalöŵö lafalua ba wombambaya ngawalö lala halöŵö, simane folaza. Ba wolaza, ono niha no to'ölö ba wamalua falulusa, i'otarai ba wombala, famaku, famoboto tambu, famazaewe tanömö, fananö, fangeheta du'u, folowi owoto, me wo (manaboi siliŵi), mamasi, mamöbörö, manutu, ofeta manö tobali böra. Da'a walulusa ba halöŵö ba laza. Na ba nowi ba danö, falulusa tola lafalua, i'otarai wombala, wanunu naha gowi, manaru fakhe, harita, ba tanöbö'önia. So walulusa ba wolau omo, i'otarai ba wolau tou bagolö nia nihalö ba geu sino lafili simane simalambuo, afoa, gitölio, ba eu tanö bö'ö. Falulusa ba geu, fana'u bagolö ni falua sifaoma falulu, aefa da'ö, fogao tanö ba woratakö naha nomo, da'a göi oi bagia ba walulusa. Nano sa'ae dania ibörötaigi lafasindro nomo, na atö bulu zaku lafake sitobali sagönia, ba fefu oi falulu ba wanagu bulu zaku. Simanö dania nano manöi ba me sagönia, lafalua sifaoma falulu.
Da'a zino tobali goto royo lala wa'auri nifalua nono niha ba danö niha, fahasara dödö, fatolosa, ba falulu fohalöŵö, aefa so ba göi nifotöi so'i sifakhai ba walulusa ma fatolosa ba wangai niha.
So'i zi fatalifusö
Goto royo, tobalii la'a-la'a nono niha. Fefu oi somasi falulusa ba fatolosa. Ba wanga'i niha. Ba danö niha göi so watolosa zi fatalifusö. Ya'ia ba ginötö so halöŵö wanga'i niha. So'ono ma soboto lakaoni fefu zifakhai, ono alawe, ono mbene'ö, sibaya, sifasambua ama, ba wamatunö noro dödö. Ba wa'owulo baginötö da'ö ba ibe'e gö so'ono, ba iso'i ira fefu : ibe'e mböra sifao ni'owuru, ba talifusö sanema so'i andre, ba monoro dödö ba wanolo soboto. Falulusa, fatolosa, foso'i no duma-duma si sökhi goto royo.
Kecamatan Pulau-Pulau Batu Utara
Kecamatan Pulau-Pulau Batu Utara no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.30.
Sisarahili Sogae'adu
Sisarahili Sogae'adu no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2009.
Töi Mbaŵa
Li Niha
Hewisa wanguma'ö Nono Niha döi-töi mbaŵa me otu fakhe me föna ma ba zi no umalö? Ma'ökhö andre ato sibai Nono Niha sanguma'ö döi-töi mbaŵa simane fanguma'ö ba Li Indonesia. Ba hiza otu fakhe si lalö tenga si manö. Fefu wehede moroi ba li bö'ö latötöi ia si mane lala wanötöi Li Niha.
Da'a döi-töi mbaŵa si so bakha ba kamus Niassisch-deutsches Wörterbuch nisura H. Sundermann 1905. Ila'ila zure no tefaomagö ba lala wanura EYD (Ejaan Yang Disempurnakan) Li Indonesia:
Gunungsitoli
Sejarah
Molo'ö mbuku nisura Faondragö Ama Yana Zebua (1996) Kota Gunungsitoli, Sejarah Lahirnya dan Perkembangannya, ni'ofösi Dr. Marinus Telaumbanua, wa töi Gunungsitoli andre tehalö moroi ba Li Melayu, Gunungsitoli, ni'ali moroi ba Hiligatoli. Hiligatoli andre töi hili-hili si so ba Kota Gunungisoli si fadoro ba Hilihati simane ni'ilada iada'a. Töi Hiligatoli tehalö moroi ba döi samösa niha, Toli'ana'a. No sito'ölö ba Danö Niha ba wokaoni töi Niha ba no ni'adogoi'ö. Toli'ana'a andre asese lakaoni ia Katoli. (Na töinia Ucok ba tola lakaoni ia Ka Uco. Fehede ka, wo ali wehede si ba bahasa Indonesia, Si Ucok, te'ali Ka Uco, na ba li Niha to'ölö lasura ia fakhai, Ka'uco).
Haniha Gatoli andre irege töinia labe'e döi hili? Toli'ana'a ma Katoli andre ya'ia ono sia'a moroi khö duada Löchözitölu Zebua. Me mate Gatoli ba lako'o ia ba hili andre fatua lö muhaogö na sa Pelabuhan Luahanou. Me ba da'ö muko'o Gatoli andre, ba niha si so ba da'ö lafotöi hili andrö Hiligatoli. Andrö dania me no ara sa'ae, no labokai Pelabuhan Luahanou göi, ba oi tohare niha soroi ba danö si yefo, sogale. Me lasofu-sofu ira niha Melayu, hadia döi hili soroma-roma moroi ba Luahanou andrö, ba lawa'ö khöra, da'ö Hiligatoli. Andrö dania ira niha sangoguna'ö li Melayu lakaoni Hiligatoli tobali Gunungsitoli.
Töi-töi Ndra Wali Kota
I'otarai me tefasindro Kota Gunungsitoli ba lö i'anemai'ö so wali kota sanaro'o (definitif). So nituyu Kementerian Dalam Negeri nifetaro ba wanga'i halöŵö tobali wali kota fatua lö mufili wali kota sanaro'o ba ginötö wamili sero lima fakhe simane nitatugöi famareta.
Da'e tou gangolifa wali kota Gunungsitoli i'otarai siföföna irugi iada'a.
Tetehösi Maziaya
Tetehösi Maziaya no sambua desa ba Kecamatan Sitölu'öri, Kabupaten Nias Utara. Kodenia ba wamatörö Indonesia 12.24.04.2001.
Kecamatan Sidua'öri
Kecamatan Sidua'öri no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.25. So khönia 11 desa.
Ka'ino ba Habeli
Ka'ino ba Habeli, ga'a akhi ni odonogö Khawa. Ba li Indonesia la tötöi ia Kain dan Habel. Waö-waö Ga'ino ba Habeli andre bada'a, tesura ba gangolifa li niha fetaro tanö yöu simane ba Gunungsitoli, Lahewa, Tuhemberua, btn (Dialek Nias Utara). Ba danö niha, sura ni'amoni'ö no sambua sura ni niföfögö ba ni rorogö fefu niha Keriso. Sura ni'amoni'ö andre ba no oya mozawili ba danga niha khöda. No so göi zino lahaogö ba zitola labokai bakha ba hape. Ba zura da'a da tafaigi hewisa waö-waö wa'auri Ga'ino ba Habeli. Ya'ira andre ono duada Adamo ba Khawa.
Adamo ba Khawa ya'ira mböröta niha siföföna nifazökhi Yehowa Lowalangi. Ba zisagörö ulidanö ba no aboto badödö niha wa Ka'ino andrö ono ga Damo, niha samalua fabunusa (samunu talifusönia) si'oföna sibai ba guli danö ba no tobali hikaya ma famahaö ba niha wa do nakhinia Habeli nibununia mo'ao khö Yehowa, irege ifahede ia Yehowa, ba no sokhönia wanizi-nizi dödö ma fa'ata'u.
Waö-waö hikayania
Hikaya Ga'ino ba Habeli tesura ba mbuku Moze I faza öfa ayati sara irugi felewitu (Kejadian 4:1-17). So dombua nono ndra Adamo ba khawa, Ka'ino ba Habeli döira. Meno egebua ira ba no ihenagö Yehowa fefu zisökhi soguna ba niha ba guli danö. Lalau mohalöŵö, sanguri biri-biri Habeli, ba sonowi ba danö Ga'ino. Ba hiza meno sa'ae mowua fefu zinanöra ba hegöi urifö nosa'ae ebua, ba la'angeraigö hewisa wolohe fasumangeta khö Yehowa Lowalangi Ama somböi banua siyaŵa awö  danö, ba i'ohe mbua nowi Ka'ino, sumange Yehowa khönia, ba simanö  göi nakhinia Habeli, i'ohe ba ihaogö  nono mbiri-biri sia'a. Ba me inötö wamasao fasumangeta andrö, ba te'ila wa ebua dödö Yehowa ba ni'ohe Habeli, omasi Yehowa zumange nihaogönia, ba ofeta gamaudu wasumangeta moroi khö Ga'ino ba lö ebua dödö Yehowa, ba lö omasi ia zumange da'ö.
Ba Ka'ino afökhö sibai dödönia ba zalua andrö ba oroma bazikhalania no abao mbawania wamaigi niha. Ba mbua-bua niforoma'ö Ga'ino, ba imane Yehowa khö Ga'ino, "Hana wa mofönu'ö, ba hana wa abao mbawau?" Na satulö ndra 'ugö, ba sökhi göi mbawau, ba na si lösökhi ndra'ugö, ba noso ba doyo nora horö, i'isö ndra'ugö, ba ya'ugö, ba ihöndrögö'ö. No abölö-abölö sibai wönu Yehowa khönia.
Ka'ino ibunu Habeli
Turia wamunu talifusönia, no la'ila niha i'otarai meföna ya'ia da'ö Ka'ino ba Habeli. Fa afökhö dödö, nomöi börö wangala khö dalifusönia, na la'osisi'ö, moroi ba wame'e fasumangeta khö Yehowa, ba no toröi bakha ba dödö Ga'ino wa'afökhö dödö ba wame'era sumange Lowalangi. Ba ifakhai tödönia, imane te börö nakhigu Habeli andre walö itema zumange nifaemagu Yehowa. Ba ibörögö i'alui lala hewisa ba wamunu akhinia. Samuza ma'ökhö ba muhede Ga'ino khö nakhinia Habeli, imane, "Tabu ba mbenua", ba me no larugi mbenua, ba maoso Ga'ino, ibunu nakhinia Habeli. Ba Ka'ino i'alui aka hewisa ena'ö lö la'ila wa ya'ia zamunu akhinia. Ba zilö ara sibai, ba ifahede Ga'ino Yehowa Lowalangi, imane :"Hezo nakhiu Habeli?", Ba ibini'ö Ka'ino hulö zilö hadöi salua hadaia. Ba itema li Yehowa imane, "Lö u'ila, hadia samaigi-maigi akhigu ndra 'odo". Ba imane Yehowa, "Hadia nilaumö?, "Mu'ao khögu li ndro nakhiu, moroi ba guli danö, si no mamokai bawania, ba wanema do nakhiu, ba dangau".
Tandra Ga'ino
Sala nifalua Ga'ino no möi fangelifi Yehowa khönia. Hiza ata'u ia ba nosa'ae tebai nifuli furi. Imane khönia Yehowa, na monowi ndra 'ugö ba danö, ba lö ibe'e khöu nösinia, silö ahono-hono ndra'ugö sa'ae, si lö naha ba guli danö. Ba imane Ka'ino khö Yehowa, "Ebua sibai horögu, tebai utaha. Faigi, öfofanö ndra'o ba danö, ma'ökhö andre, ba ubini'ö ndra'o khöu, ba hiza labunu ndra'o gofu haniha zi falukha khögu". Ba imane Yehowa khö Ga'ino ba khö niha guli danö sato, "Andrö, na so zamunu Ka'ino, ba me witu telau mbalö ba da'ö. Ba aboto ba dödönia hewisa kuaso Yehowa andrö. Ba ena'ö aefa ba wanandraigö, ifotandra Ga'ino Yehowa, fa böi ibunu ia si falukha khönia . Meno itema dandra andrö, ba mofanö Ga'ino, iröi Yehowa, ba danö Noda so'ia, tanö ba gatumbukha luo i'otarai Gedena.
Ngaötö Ga'ino
Ba mo'ono wo'omo Ga'ino, Khanoki döi nononia. Ba itaru'ö mbanua Ka'ino, ba töi nononia andrö ibe'e göi töi mbanua andrö. Ma'uwu Khanoki Lameki. Ba samodombua donga da'ö, Ada döi zi sambua, ba Sila döi zi sambua. Ono Gada, töinia Yabalo, tua ziso baose, sanguri hadia ia gurifö. Ba talifusönia Yubalo, tua zolau biola ba surune. Ba mo'ono göi Zila, Tubaka'ino nononia, halöŵönia siambu da'ö, samazökhi fakake töla ba fakake si'öli.
Na la'osisi'ö hewisa waö-waö nga'ötö Ga'ino ba itaria so wanofu, haniha wo'omonia. Ba hiza meluo da'ö ba lö ato niha ba guli danö. Oi famatörö Yehowa Lowalangi Ama.
Fa'atumbu Seti
Ba ifuli mo'ono Khawa, ono matua, ba ibe'e töi nononia Zeti. Imane, No ibe 'e khögu nono bö'ö, Yehowa, fangali Habeli, nibunu Ga'ino. Ba lö la'ata'ufi Lowalangira Yehowa ma'uwu Ga'ino, ba labe'e töira nono niha, ba la'ata'ufi Yehowa ma'uwu Zeti, ba labe'e töira nono Lowalangi. Khöra ifa'ele'ö Lowalangi zomasi ia. Ba me luo da'ö ba labörötaigö la'angaröfi li Yehowa, me ato zangerogö Lowalangira Yehowa. Khenoki nono Lowalangi simanö da'ö zangombakha baniha, si no mangerogö Lowalangi. Hiza, aefa da'ö sodania Yehowa, ba oya ngahönö zifao khönia ni'amoni'ö, möi ia manguhuku fefu zino aefa ba khö Lowalangi. Ba me lo saefa'aefa khönia Lowalangi, ba lalania ba guli danö, ba samuza ma'ökhö, ba taya ia, me no'ihalö ia Lowalangi. Ba mate Gadamo, siŵa ngaotu a tölu ngafulu fakhe wa'arania ba guli danö, oya nga'ötö i'ila ma'uwu. Siŵa ngaotu a önö ngafulu a siŵa fakhe wa'ara ma'uwunia Metusala. Lameki nono da'ö. Ba ibe'e töi nononia Noakhi da'o, imane, da'e zondrara tödöda, ba halöŵöda andrö ba ba wa'erege dödöda ba guli danö andre, ni'elifi Yehowa.
Bua Lada
Lada ba Danö Niha no sinanö saoha tumbu. Lada andre ba na laŵa'ö ba li Indonesia ya'ia da'ö cabai ma lombok. Hiza lada no fao ia ba gangolifa zinanö sowua ba zinumbua genus Capsicum. Buania andre, ba no faogö ia hulö mbuluge ma sayu, ba töra-töra no sitobali fangami gö sifao ia ba faramasa. Raso lada andre, ya'ia da'ö akhulada. Ba lö si lö mangila ya'ia ba danö Indonesia ba simanö göi ba zi sagörö Asia Tenggara si no mame'e fa'ami ba ngawalö gö. Hulö zimane ba gö ba mbanua Padang ba simanö göi mbanua Medan ba Sumatra. No. hulö zi lö manga ira na lö falukha ira lada.
Fangoguna'ö Lada
Lada soyo ma lada sebua (Capsicum annuum L.) no la'ila fefu niha wa tola möi fangalui sebua, me lafahulö niha. Hiza lada andre, ba oya khönia misa kimia soguna ba wa owaöri niha. . Sun et al. (2007) iwa'ö ba da'ö wa ba lada tesendra antioksidan soguna ba wozago boto moroi ba ngawalö wökhö. Antioksidan tesöndra ba lada sowuge'e simane lada limi. Hiza, tenga ha da'ö zi so ba lada limi so göi khönia Lasparaginase faoma Capsaicin soguna ba wolaŵa faosa samu'i (kanker) (Kilham 2006; Bano & Sivaramakrishnan 1980).
Lada (Capsicum annum L) sinanö si no oya la tanö ira sohalöŵö ba danö ba Indonesia ma ba zisagörö ulidanö, lö fa atetaha ma lö laku, ba oya guna ba wa'auri niha simane so khönia misa zat capsaicin soguna ba wolaŵa fökhö faosa samu'i. Ba hiza ba lada göi so khönia vitamine ya'ia da'ö vitamine C.
Lala wananö lada
Lada ma ba li Indonesia Cabai ma zui lombok tola fao göi ia ba gangolifa suku terong-terongan (Solanaceae) ba auri ba naha sadogo-dogo ba ndraso ba ma ba hili. Sinanö lada andre ba vitamen si so khönia baero vitamin C ba so göi khönia vitamine A faoma so wanikha atsiri capsaicin, sanga'asogö fa'akhulada ba same'e fa'aukhu na la'a ia yamendrua na lafaogö ia ba faramasa wondrino. Lada andre ba aoha sibai wananö, tola manö föna nomo ma ba naha si so tambu, auri ia, irege manolo niha lö mowöli lada ira
Lada andre ba alio sibai auri ba danö saitö, lahaogö lafohufa mbörönia ba auri ia. Si baga sibai na latanö ba mbaŵa si tölu – baŵa si öfa na tanö nia tanö sabe'e. Lada andre, ba lahalö danömönia moroi ba hunö, lafazaewe, ba mau lewiö ia ba tola la'ananö'ö. Na latanö lada ba hunö si no la sihoi moroi ba mbuania ba la'okhoi'ö ena'ö oköli, ba aefa da'ö amena lahayaigö. Ba zi sa hektar danö, tanömö nia so ba zi 2-3 kilo fa'egebuania ba zi 300-500gr ero sambua mbuania.
Folaŵa föla
No oya zi no lalau niha sananö lada ba wolaŵa föla samakiko andrö, ba hiza itaria lö fefu tola göna yamendrua na ebolo kabu lada andrö baero da'ö no fasalatö niha ba wofofa föla me dalu-dalunia andrö tola möi fökhö ba zimanga ya'ia, ma langu sebua ia.Börö da'ö lafarou ba wangoguna'ö insektisida sintetik me lafaigi aoha wanöndra ya'ia ma tesöndra na la'öli ba baga göi ba wamoloi föla. Baero insektisida sintetik, insektisida nabati simane kacang babi Tephrosia vogelii, jeruk purut Citrus hystrix, serai wangi Cymbopogon citratus No oya manolo niha ba wamoloi föla.
Adiyoga faoma Soetiarso (1999) lafatunö wa 80% zananö bulugeu no la'oguna'ö pestisida bo wolaŵa föla samakao sinanö. Ba he no simanö, hiza insektisida andrö asese toröi khönia misa residu si tola tobali fökhö ba niha (Duriat 1996). Baero harago insektisida sintetik maha sibai, ba simanö göi ba wökhö si tola manö göna ba niha börö dalu-dalu wöla da'a, da'a zimöi börö wa latimbagö lada ini fa'ohe'ö ba mbanua soi bö'ö misa me so khönia misa langu moroi ba dalu-dalu wöla nifofa khönia. (Caswell & Modjusca 1996). Ba gotalua insektisida soya la'oguna'ö ba wöla lada ya'ia da'ö Diazinon, Dursban, Supracide, Tamaron na la faigi ikhamö 3-5%, faoma Agrothion (Pracaya 1991).
Sihare'ö Sogae'adu
Sihare'ö Sogae'adu no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2011.
Röfa (Keriso)
Röfa (Keriso) ya'ia da'ö dandra ni'oguna'ö niha Keriso sanandrösa ba wamatira ba fa'amate Yesu ba döla röfa. Faduhu dödöra wa no tobali lala fangefa'ö horö soroi Lowalangi wa'amate Yesu andrö. Oya lafasa dandra andre ba gosaligosali faoma ba nomonomo. Hiza i, so amaehutara ba wamasa ia. Ba gosali Katoli, lafasa gambara Yesu ni'osö ba döla röfa, ba lö lalau simanö ndra niha Protestan.
Harewakhe
Harewakhe no sambua desa ba Kecamatan Afulu, Kabupaten Nias Utara. Kodenia ba wamatörö Indonesia 12.24.09.2005.
Kecamatan Simuk
Kecamatan Simuk no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.28. So khönia 6 desa.
Saiwahili Hili'adulo
Saiwahili Hili'adulo no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2023.
Petrus Gratian Grimm
'''Mgr. Gratian Grimm, O.F.M.Cap.', no samösa falito (misionaris'') Katolik moroi ba Jerman si möi mamazaewe Taroma Li ba danö Tianshiu (Propinsi Gansu), China (1933-1952). Töra fulu fakhe me no irugi, me ndröfi 1949 tobali ia uskup Keuskupan Tianshiu. I'anema'ö göi ba ndröfi andrö tohare ndra saradadu komunis China sondruhö fefu zekola ba halöŵö ndra falito Katolik. Lua-luania ba ndröfi 1952 lafofanö ia moroi ba danö China. Tölu fakhe aefa da'ö itohugö zui halöŵö wamazaewe Taroma Li me möi ia ba Danö Niha ba ba Zibolga (1955-1968). Börö halöŵönia faoma ndra falito tanö bö'ö te'alaŵa'ö gölana misi Sibolga/Nias tobali Prefektur Apostolik Sibolga ba ndröfi 1959 ba tobali Mgr. Grimm Prefek Apostolik irege iböhöli halöŵö andrö börö wökhö me ndröfi 1971.
Lala wa'auri
Lala wogaoni Mgr. Grimm no tohude sibai. Me tumbu ia ba 28 Yuli 1901 ba mbanua Jügesheim, Hessen, Jerman, labe'e töinia Petrus Joseph. Me no i'awalisi zekola mohalöŵö ia ba sambua pabrik samazökhi ngawalö tasi moroi ba guli zaŵi. Ba hiza me 20 fakhe ndröfinia falukha ia khö ndra kapusin, ya'ira sondrou'ö fa'aurira ba wa'auri fa'alowalangi (sasese ta'ila mobaru sanau sowaru-waru ba Danö Niha simane ya'ira si so ba Biara Laverna, Gunungsitoli). Börö wa'afalukha andrö tumbu ba dödönia tobali samösa kapusin ba ere. Me ndröfi 1924 tetema'ö iba ba Ordo Kapusin ba tebe'e khönia döi Gratian. Öfa fakhe aefa da'ö me ndröfi 1928 i'owasaini wa'afaböbö si lö aetu nifotöi kaul kekal bakha ba Ordo Kapusin. Me no awai önö fakhe wamomaha ba teologi itema wombayaini tobali ere me ndröfi 1930.
Me no tobali ia ere, tumbu ba dödönia tobali falito ba wamazaewe Taroma Li Zo'aya ba danö China. Börö da'ö me ndröfi 1933 tebua ia lumalö ba danö Gansu, China, si so barö gölana Keuskupan Tienshui. Me mate uskup Tienshui, Salvatore Walleser, itötöi Gratian Grimm andrö Paus Pius XII tobali uskup Tianshui me ndröfi 1949. Ba hiza ba ndröfi andrö göi tohare ndra saradadu komunis China nifotöi Ira Saradadu Soyo sondruhö fefu zekola ba halöŵö ndra falito Katolik. Hogunia me lafofanö ira moroi ba danö China me ndröfi 1952.
Börö da'ö mangawuli uskup Gratian Grimm ba Jerman ba gasa-gasa i'agö ba Frankfurt. Tölu fakhe aefa da'ö ba ndröfi 1955 tebua zui ia möi ba danö misi iada'a lumalö ba Danö Niha. Ba hiza börö wa ambö lala wogamö Sumatra moroi ba Nias ba ginötö andrö, la'etu'ö Uskup Grimm ba ira falito tanö bö'ö wamasindro gödo misi ba Zibolga.
Me luo da'ö mowua oya halöŵö misi ba Sibolga/Nias irege te'alaŵa'ö ia tobali Prefektur Apostolik me ndröfi 1959. Ifae'ma duria somuso dödö andre Mgr. Grimm ba wama'olinia (laporan) ba zi öfa sesi Konsili Vatikan II si fao ya'ia.
Fele dölu fakhe mohalöŵö ia ba Sibolga/Nias me tebörögö mofökhö irege tebai itohugö halöŵönia. Me ndröfi 1968 mangawuli ia ba Jerman ba wangalui dalu-dalu ba toröi ia ba Lindenfels. Lö ara mate göi ia ba da'ö, ba hiza latanö ia ba mbanuania Jügesheim, si no mombali'o ia ono mbanua fondrege zalaŵa ba si no mama'anö lewatönia. No göi tobali töi sara lala ba Jügesheim döinia: Gratian-Grimm-Straße.
Lalai I/II
Lalai I/II no sambua desa ba Kecamatan Hiliserangkai, Kabupaten Nias. Kodenia ba wamatörö Indonesia 12.04.20.2005.
Umbu, Gidö
Umbu ya'ia da'ö no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2027.
Bobozi'öli Lölö'ana'a
Bobozi'öli Lölö'ana'a no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2027. Lafotöi ia bobozi'öli börö me ba mbanua andre me föna ato ziambu samazökhi ngawalö wakake moroi ba zi'öli simane belewa, ononekhe, btn. Ba wamazökhi oi fakake andrö la'aukhugö zi'öli bakha ba gambukha ba awena labobo irugi tobali ia fakake sedöna lafazökhi.
Hada Nono Niha
Hada Nono Niha ma böwö ba li Indonesia la tötöi ia Adat Nias, sino la gogohe ira niha khöda gofu hezo manö so'ira misa. Hiza, lamane bakhöda, tebai ba nono niha, oya zitebai-tebai manö. Hadia geluaha nia da'ö, ya'ia ba wolo-lohe fefu goi-goi sino la rakö ira satua meföna. Simane sino lasura Museum Pusaka Nias ba gu'ö. Hada nono niha, oya zilö tola lö lafalua simane ba wame'e ono nihalö, ba wolau owasa, ba tanö bö'ö nia nasa. Bada'a tou faigi hewisa waö-waö hada nono niha simane.
Hombo Batu
Hombo Batu andre ma fosawö kara sino la henagö, sambua hada sino la'ila niha ba zisagörö ulidanö. Ba danö Indonesia, lö silö mangila me no irai la be'e gambarania ba gefe si saribu rufia Indonesia. Meföna Hombo Batu ba lafalua iraono sihino döla ba wangombakha wa no sa'ae tola fao ba ngawuloa ndraono matua sino ebua, tenga sa'ae iraono. Fa'alawa gara andrö so ba zi 1,8 mete ofeta 2,2 mete. Da'a lafalua ba wo henagö iraono sihino döla ba wolawa udu, sifa'udu.
Famosumange Satua
Ba danö niha, so göi nifotöi folau gowe ma adu ba li Indonesia Patung. Ha ya'i. gowe da'a ni haogö moroi ba geu. La angandroi ba ha lö dugela wangandröna no öfa bogi no mofanö zatua andrö. Ba hiza gowe ma adu andrö tola tobali delara wa'afalukha khö zino mondröi uli danö, lamane manömba adu.
Mangai Högö (Binu)
Mangai högö ma binu lö hadöi sa'ae irugi ma'ökhö meno oi sangataufi lowalangi fefu niha, ba no oya göi wamaha'ö wa tebai sa'ae lafalua da'ö.Ba hiza ba zino numalö meföna ba no so zanura wanguma'ö me tahu 851 no so zangai högö ma binu. Hadia guna khöra meluo da'ö, ya'ia ba wame'e dane-dane högö namada samena mate. Guna tanö bö'ö, ba dane-dane gehomo nomo sebua. Simanö göi na lahaogö gowe föna nomo, labe'e binu ma högö barö gara andrö.
Foko'o
Meföna na so zi mate ba lö inemai lako'o. La be'e yaŵa ba naha salaŵa maifu, ba so göi ni taŵi yaŵa ba gurusi lewuö, na no irugi, dua ma tölu migu, la halö mbinu ma högönia, la totogö da'unö ba la be'e bakha ba weti ba zahatö ba nomo. Ba me inötö tahu 1908. ira amada moroi ba Belanda, la fazaewe li wa fefu niha si mate, lako'o ba danö.
Mangowasa
Meluo meföna ba oya sibai zilö tola lö'ö lafalua ba mbanua ira salaŵa hada ya'ia da'ö simane fangowasa. Fangowasa andre, ba wa me'e sumange fondrege sebua khö zalaŵa hada solau owasa. Ba meno sa'ae oya niha sino mangi'ila famahaö ba halöŵö Lowalangi ba he ba wa'atua-tua tanöbö'ö, ba idugu ara ba hulö ambö sa'ae zolau owasa. Inönö me oya göi zoguna ma harato sebua ba wamalua lala halöŵö andrö. Ba baginötö iada'a sa'ae ba no ambö tarongo zolau owasa. Ba wamalua fangowasa, ba itaria lahalö lala halöŵö simane fondrakö, larakö Na faowulo-wulo ba wamalua hada tanö bö'ö ba oya sibai simane : falöŵa ma fangai ono nihalö, böwö bawangowalu (tome ba sowatö) ba simanö göi wame'e sumange khöndra uwu ma sibaya.
Töi
Töi ya'ia da'ö sambua fogaoni nifalemba ba zi samösa niha ma hadia ngawalö ia soguna ba wamö'öni ia moroi ba niha/gama-gama bö'ö. Ba wangaohagö banua si yaŵa awö danö, ba no iföfögö Lowalangi, ba no'oi ibe'e wogaoni matöi ba ngawalö nifazökhi dangaNia andrö. Niha situmbu, oi motöi ira, i'otarai khö duada Adamo ba aweda Khawa. Ba danö niha, no göi oi si so töi fefu niha molo'ö wame'e zatua khönia ba ndraono samena tumbu, ba lö olifu wa nohugö töi andrö faoma mado ni'ohe moroi ba khö zatua ira matua. Töi-töi niha ba danö niha ofeta ma'ökhö sonasa zamake Li Niha ba no oya göi zamake döi ndraono ba li Indonesia ba tenga ha da'ö ba Li Inggris.
Töi so'eluaha
Hadia lua-luania wamake töi sitenga sa'ae Li Niha?
To'ese geluaha
Lua-lua wamake töi sitenga sa'ae Li Niha, no so wa'ambö baga ba waö-waö hada (adat, budaya) nono niha. Simane : eluaha döi ndraono sitenga Li Niha, no sa'ae ambö tefaudugö geluahania simane töi ni be'e ndra satuada meföna. Ba tenga hada'ö no tewu'a fefu dane-dane ba wanohugö hada ba khöda. Ba hiza fame'e töi andre ba danö niha, tenga ha'asala so döi, sambua famalua angolifa hada, lamane : "famatörö döi nono" (Upacara pemberian nama). Mo tandra ba da'ö wa fame'e töi ba danö niha, no sambua lala halöŵö ba hada.
Famatörö töi ba danö niha, no ngafulu ma ngaotu fakhe no lafalua ba danö niha. Famatörö töi andre, ba tenga ha'angetula zatua so'ono, la fa'ema zöndra zamösana sanandrösa ba döi nono nifatörö töi. Ba nano hasara dödö ba satua mbanua ma satua banomo andrö mangandrö ena'ö töi zino labe'e ba tola möi harazaki khö ndraono.